U-I-45/13
Natisni
Opravilna št.:
U-I-45/13
Datum odločitve:
4. 12. 2014
Objavljeno:
Neobjavljeno | 17. 12. 2014
ECLI:
ECLI:SI:USRS:2014:U.I.45.13
Akt:
Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo) (ZIntPK)

Poslovnik Komisije za preprečevanje korupcije (Uradni list RS, št. 24/12)
Izrek:
Zahteva za oceno ustavnosti Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo) ter za oceno ustavnosti in zakonitosti Poslovnika Komisije za preprečevanje korupcije (Uradni list RS, št. 24/12) se zavrže.
Evidenčni stavek:
S potekom mandatnega obdobja Državnega zbora je skupina poslank in poslancev prejšnjega sklica izgubila zakonsko sposobnost biti predlagatelj postopka pred Ustavnim sodiščem.
Geslo:
1.2.51.3.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Tretjina poslancev.
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj.
1.4.51.3 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Položaj predlagatelja.
Pravna podlaga:
Člen 25.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon, podzakonski akt
Vlagatelj:
Skupina poslancev Državnega zbora, Ljubljana
Datum vloge:
20. 2. 2013
Vrsta odločitve:
sklep
Vrsta rešitve:
zavrženje
Dokument:
US30544
Dokument v PDF obliki:
U-I-45-13.pdf
139 KB
Prenesite datoteko
U-I-45/13-31
4. 12. 2014
SKLEP
Ustavno sodišče je v postopku za oceno ustavnosti in zakonitosti, začetem z zahtevo skupine poslancev Državnega zbora, na seji 4. decembra 2014
sklenilo:
Zahteva za oceno ustavnosti
Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo) ter za oceno ustavnosti in zakonitosti Poslovnika Komisije za preprečevanje korupcije (Uradni list RS, št. 24/12) se zavrže.
OBRAZLOŽITEV
1. Skupina šestintridesetih poslank in poslancev Državnega zbora je 20. 2. 2013 vložila zahtevo za oceno ustavnosti oziroma zakonitosti Zakona o integriteti in preprečevanju korupcije (v nadaljevanju ZIntPK) in Poslovnika Komisije za preprečevanje korupcije (v nadaljevanju Poslovnik). ZIntPK naj bi bil v neskladju z 2., 8., 15., 22., 23., 25., 87. in 158. členom Ustave, Poslovnik pa s tretjim odstavkom 153. člena Ustave.
2. Po prvem odstavku 23.a člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) lahko zahtevo za oceno ustavnosti oziroma zakonitosti predpisa med drugim vloži tretjina poslancev Državnega zbora. V tej zadevi je torej upravičeni predlagatelj ob vložitvi zahteve obstajal. Vendar Ustavno sodišče ves čas postopka po uradni dolžnosti pazi na obstoj procesnih predpostavk, kar velja tudi za procesno predpostavko upravičenega predlagatelja. Ustavno sodišče postopka za oceno ustavnosti oziroma zakonitosti predpisa praviloma ne more začeti niti voditi po uradni dolžnosti.
[1]
Postopek, začet z vložitvijo zahteve, ne pomeni izjeme od tega splošnega pravila.
3. V obravnavani zadevi je zahtevo vložila skupina poslank in poslancev, ki so poslanski mandat izvrševali v mandatnem obdobju Državnega zbora 2011–2014. To mandatno obdobje se je izteklo 1. 8. 2014, ko se je po volitvah, ki so potekale 13. 7. 2014, konstituiral nov Državni zbor. Z dnem konstituiranja novega Državnega zbora je skupina poslank in poslancev prejšnjega sklica izgubila zakonsko podeljeno sposobnost biti predlagatelj postopka pred Ustavnim sodiščem.
[2]
V takšnem primeru Ustavno sodišče zahtevo zavrže. Tako je Ustavno sodišče odločilo že s sklepom št. U-I-356/07 z dne 2. 7. 2009 (Uradni list RS, št. 55/09, in OdlUS XVIII, 34).
[3]
Iz razlogov, navedenih v tem sklepu, je treba tudi v tej zadevi zahtevo zavreči, ker upravičeni predlagatelj ne obstaja več.
4. Ustavno sodišče je sprejelo ta sklep na podlagi prvega odstavka 25. člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger,
dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo s sedmimi glasovi proti dvema. Proti sta glasovala sodnika Deisinger in Petrič.
mag. Miroslav Mozetič
Predsednik
[1]
Izjemi sta razširitev postopka po 30. členu in drugem odstavku 59. člena ZUstS.
[2]
Ob konstituiranju novega Državnega zbora je bil poslanski mandat ponovno potrjen le trinajstim podpisnikom zahteve.
[3]
Enako tudi v sklepih Ustavnega sodišča št. U-I-169/08 z dne 22. 10. 2009, št. U-I-279/10 z dne 19. 1. 2012, št. U-I-112/11 z dne 19. 1. 2012, št. U-I-82/10 z dne 9. 2. 2012, št. U-I-55/10 z dne 26. 1. 2012 in št. U-I-67/11 z dne 7. 6. 2012.